দুনিয়ার মজদুর, এক হও!

রাজনৈতিক স্লোগান "দুনিয়ার মজদুর, এক হও!" কার্ল মার্ক্স ও ফ্রিডরিখ এঙ্গেলস প্রণীত কমিউনিস্ট ইস্তেহার (১৮৪৮) গ্রন্থের সমাবেশের ডাকধ্বনিগুলোর একটি (, আক্ষরিক অর্থে "সকল দেশের সর্বহারারা, এক হও!", কিন্তু শীঘ্রই ইংরেজিতে "Workers of the world, unite! You have nothing to lose but your chains!" নামে জনপ্রিয় হয়ে উঠে, যার অর্থ "বিশ্বের শ্রমিকেরা, এক হও! তোমাদের শিকল ছাড়া আর কিছুই হারানোর নেই!")। এই শব্দগুচ্ছের একটি ভিন্ন রূপ ("Workers of all lands, unite", "সকল দেশের শ্রমিকরা, এক হও") মার্ক্সের সমাধির পাথরেও খোদাই করা আছে। শ্লোগানের সারমর্ম হলো সারা বিশ্বের শ্রমিক শ্রেণির সদস্যদের পুঁজিবাদকে পরাজিত করতে এবং শ্রেণি বিরোধ বিজয় অর্জনে সহযোগিতা করতে হবে।

 পর্যালোচনা 

কমিউনিস্ট ইশতেহার বইটি প্রকাশের পাঁচ বছর আগে ১৮৪৩ সালে ফ্লোরা ত্রিস্তাঁ কর্তৃক লিখিত দ্য ওয়ার্কার্স ইউনিয়ন বইতে এই শব্দগুচ্ছটি প্রকাশিত হয়েছিল।

এঙ্গেলসের বর্ণনায় "শ্রমিক শ্রেণির প্রথম আন্তর্জাতিক আন্দোলন" হিসাবে খ্যাত আন্তর্জাতিক শ্রমজীবী মানুষের সংস্থার (International Workingmen's Association) নীতিবাক্য হিসাবে এঙ্গেলস লীগ অফ জাস্ট নামক একটি আন্তর্জাতিক শ্রমজীবী সংগঠনের স্লোগান "সকল মানুষ হলো ভাই" থেকে "সকল দেশের শ্রমজীবী ​​মানুষ, এক হও!"-তে পরিবর্তন করতে রাজি হন।Lucia Pradella in 'The Elgar Companion to Marxist Economics.' Edited by Ben fine and Alfredo Saad-Filho, 2012, p.178. এটি আন্তর্জাতিক সমাজতন্ত্র সম্পর্কে মার্ক্স ও এঙ্গেলসের দৃষ্টিভঙ্গি প্রতিফলিত করেছিল।

এই শব্দগুচ্ছটির সমপতিত অর্থ রয়েছে। প্রথমত, শ্রমিকদের উচিত তাদের দাবিসমূহ যেমন কর্মক্ষেত্রে ভালো বেতন এবং শর্তের জন্য আরও ভালোভাবে চাপ প্রয়োগ করার জন্য সংগঠনে একত্রিত হওয়া;Wiktionary, entry for "Workers of the World"; দ্বিতীয়ত, শ্রমিকদের উচিত তাঁদের বিভিন্ন শিল্প সংগঠনের সীমা ছাড়িয়ে পুঁজিবাদী ব্যবস্থার বিরুদ্ধে ঐক্যবদ্ধ হওয়া;Karl Marx and Friedrich Engels, The Communist Manifesto, 1848.  এবং তৃতীয়ত, একই রাষ্ট্রের শ্রমিক ও নিয়োগকর্তাদের চেয়ে ভিন্ন ভিন্ন রাষ্ট্রের শ্রমিকদের একে অপরের সাথে অধিক মিল বিদ্যমান।

শব্দগুচ্ছটি ইন্ডাস্ট্রিয়াল ওয়ার্কার্স অব দ্য ওয়ার্ল্ড (IWW) তাঁদের প্রকাশনা ও গানে ব্যবহার করতোJoseph Grim Feinberg, "The Gifts of the IWW," Against the Current 117, July–August 2005.  Melvyn Dubofsky, We Shall Be All, Quadrangle Books, 1969. এবং মে দিবসের অনুষ্ঠানের ব্যানারের প্রধান লেখা ছিল। মার্কিন যুক্তরাষ্ট্র ও অস্ট্রেলিয়া উভয়ই প্রথম বিশ্বযুদ্ধকালে বিরোধিতা করার জন্য সংগঠনটি এটি ব্যবহার করেছিল।Nick Armstrong, "The Industrial Workers of the World," Socialist Alternative, June 2005. 

স্লোগানটি ছিল সোভিয়েত ইউনিয়নের রাষ্ট্রীয় নীতিবাক্য (Пролетарии всех стран, соединяйтесь!; প্রলেতারিই ভ়্সেখ়্ স্ত্রান্, সয়েদিন্যায়তেস্'!) এবং এটি সোভিয়েত ইউনিয়নের রাষ্ট্রীয় প্রতীকে উপস্থাপিত হয়েছিল। এটি ১৯১৯ সোভিয়েত রাশিয়ার ব্যাঙ্কনোটে (আরবি, চীনা, ইংরেজি, ফরাসি, জার্মান, ইতালীয় ও রুশ ভাষায়), ১৯২১ থেকে ১৯৩৪ সাল পর্যন্ত সোভিয়েত রুবল পয়সায় উপস্থিত হয়েছিল এবং সোভিয়েত সংবাদপত্র প্রাভদার স্লোগান ছিল।

কিছু সমাজতান্ত্রিক এবং কমিউনিস্ট দল এটির ব্যবহার চালিয়ে যাচ্ছে।

 রূপভেদ 

১৮৪৮ সালে প্রকাশিত কমিউনিস্ট ইস্তাহার বইটির প্রথম সুইডীয় অনুবাদে, অনুবাদক পের গোত্রেক স্লোগানটির পরিবর্তে Folkets röst, Guds röst! (অর্থ- "জনতার কণ্ঠ, ঈশ্বরের কণ্ঠ") লিখে অনুবাদ করেন। যাইহোক, পরবর্তী অনুবাদে মূল স্লোগান অন্তর্ভুক্ত করা হয়েছিল।. libris 7639421. reprint of libris 2683080.

লেনিনের নির্দেশে ১৯২০ সালে শ্রমজীবী সংগঠন কমিন্টার্নের দ্বিতীয় সভায় পথপ্রদর্শক নীতিবাক্য ছিল "সকল দেশের শ্রমিক ও নিপীড়িত জনগণ, এক হও!"। এটি কমিন্টার্নের উপনিবেশবাদ-বিরোধী লক্ষ্যমাত্রাকে নির্দেশ করে এবং সাম্রাজ্যবাদ-বিরোধী সংগ্রামে জাতিগতভাবে পরাধীন কৃষ্ণাঙ্গ জনগণ এবং বিশ্বের সর্বহারা শ্রেণিকে একত্রিত করার প্রচেষ্টা হিসেবে দেখা হয়।

 বিভিন্ন দেশের জাতীয় নীতিবাক্য হিসাবে 

এই স্লোগানটি বেশ কয়েকটি সমাজতান্ত্রিক রাষ্ট্র তাঁদের আনুষ্ঠানিক নীতিবাক্য হিসাবে বেছে নিয়েছে।

সোভিয়েত ইউনিয়ন এবং কিছু সমাজতান্ত্রিক রাষ্ট্র দ্বারা একটি আনুষ্ঠানিক নীতিবাক্য হিসাবে ব্যবহার, যেমনটি সোভিয়েত ইউনিয়নের সরকারি প্রতীকে ব্যবহৃত হয়েছিল:

  (Proletarner bolor yerkrneri, miats'ek'!)

 সিরিলীয়: Бүтүн өлкәләрин пролетарлары, бирләшин! (সোভিয়েত দাগেস্তান কর্তৃকও ব্যবহৃত)
  (Praletaryji ŭsich krajin, jadnajciesia!)

  (সোভিয়েত কারেলিয়া কর্তৃকও ব্যবহৃত)
  (Proletarebo q'vela kveq'nisa, sheertdit!)
  (Barlyq elderdıñ proletarlary, bırıgıñder!)
  (Bardıq ölkölordün proletarları, birikkile!)


  (রোমানিয়া সমাজতান্ত্রিক প্রজাতন্ত্র কর্তৃকও ব্যবহৃত)
 সিরিলীয়: 
  (Proletarii vsekh stran, soyedinyaytes'!)
  (Proletarhoi hamai mamlakatho, yak shaved!)

 সিরিলীয়: Әхли юртларың пролетарлары, бирлешиң!
  (Proletari vsikh krayin, yednaytesya!)

 সিরিলীয়: Бутун дунё пролетарлари, бирлашингиз!

চীনা সোভিয়েত প্রজাতন্ত্র কর্তৃক নীতিবাক্য হিসাবে ব্যবহৃত:
 চীনা: 全世界無產階級和被壓迫的民族聯合起來！(ফিনিন: Quán shìjiè wúchǎn jiējí hé bèi yāpò de mínzú liánhé qǐlái!)

পূর্ব জার্মানির নীতিবাক্য হিসাবে ব্যবহৃত:
 জার্মান: Proletarier aller Länder, vereinigt Euch! (সোভিয়েত ভোলগা জার্মান রাষ্ট্র কর্তৃকও ব্যবহৃত)

পোলীয় গণপ্রজাতন্ত্রের নীতিবাক্য হিসাবে ব্যবহৃত:


স্লোভাক সোভিয়েত প্রজাতন্ত্র কর্তৃক নীতিবাক্য হিসাবে ব্যবহৃত:
 স্লোভাক: Proletári všetkých krajín, spojte sa!

হাঙ্গেরীয় সোভিয়েত প্রজাতন্ত্র কর্তৃক নীতিবাক্য হিসাবে ব্যবহৃত:
 হাঙ্গেরীয়: Világ proletárjai, egyesüljetek!

মঙ্গোলীয় গণপ্রজাতন্ত্র কর্তৃক নীতিবাক্য হিসাবে ব্যবহৃত:
মঙ্গোলীয়: Орон бүрийн пролетари нар нэгдэгтүн! (Oron bürijn proletari nar negdegtün!)

তুভাই গণপ্রজাতন্ত্র কর্তৃক নীতিবাক্য হিসাবে ব্যবহৃত:
তুভাই: Бүгү телегейниң пролетарлары болгаш дарлаткан араттары каттыжыңар! (Pügü delegejniñ broledarlary polgaş tarladkan araddary kaddycyñar!) (সোভিয়েত তুভা কর্তৃকও ব্যবহৃত)

 আরও দেখুন 
 প্রত্যেকের থেকে তাঁর সামর্থ্য অনুসারে, প্রত্যেককে তাঁর প্রয়োজন অনুসারে

 টীকা 

 তথ্যসূত্র 

 বহিঃসংযোগ 
 কার্ল মার্ক্স ও ফ্রিডরিখ এঙ্গেলস কর্তৃক লিখিত, কমিউনিস্ট ইস্তেহার। ফ্রিডরিখ এঙ্গেলসের সহযোগিতায় ১৮৮৮ সাকে স্যামুয়েল মুর কর্তৃক অনুবাদিত।
 কমিউনিস্ট ইস্তেহার গ্রন্থের ৪র্থ অধ্যায় (ইংরেজিতে).
 কার্ল মার্ক্সের উক্তিসমূহের একটি সংগ্রহ (ইংরেজিতে) 

বিষয়শ্রেণী:১৮৪০-এর দশকের নতুন মতবাদ
বিষয়শ্রেণী:সাম্যবাদ
বিষয়শ্রেণী:মার্কসবাদ
বিষয়শ্রেণী:জাতীয় নীতিবাক্য
বিষয়শ্রেণী:রাজনৈতিক উদ্ধৃতি
বিষয়শ্রেণী:সাহিত্যের উদ্ধৃতি
বিষয়শ্রেণী:দর্শনের উদ্ধৃতি